**মারি-ক্রিস্তিন বারো** (জন ২১ মার্চ ১৯৪৪) হলেন একজন ফরাসি অভিনেত্রী। তার অভিনীত প্রথম চলচ্চিত্র এরিক রোমেরের *মা ন্যুই শে মোদ* (১৯৬৯)। তিনি *কুসাঁ কুসাঁ* (১৯৭৫) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য চলচ্চিত্র হল *ল্য দিস্ত্রে*, *পার্সেভাল ল্য গালো* ও *লামুর লাপ্রে-মিদি*। ২০১০ সালে তার আত্মজীবনী *দিস লং ওয়ে টু গেট টু ইউ* প্রকাশিত হয়।

প্রারম্ভিক জীবন
---------------

মারি-ক্রিস্তিন বারো ১৯৪৪ সালের ২১শে মার্চ ফ্রান্সের প্যারিসে এক ক্যাথলিক পরিবারে জন্মগ্রহণ করেন। তার মাতা মার্থা (বিবাহপূর্ব ভালমিয়ে) এবং পিতা মাক্স-অঁরি বারো। তার পিতামাত্র বিবাহবিচ্ছেদ হয় এবং তার পিতা তার কিশোর বয়সে মারা যান। তার মাতা তার সন্তানদের লালনপালন করতে সমর্থ ছিলেন না। মারি ও তার ভি অল্যাঁকে তার পিতামহী ফেলিসিত লালন পালন করেন। তার মাতা পরবর্তীকালে পুনরায় বিয়ে করেন এবং তার আরও সন্তান জন্মগ্রহণ করে। মারি তার চাচা জঁ-লুই বারো ও চাচী মাদেলিন র‍্যনোর নিকট অভিনয় শিখেন, যদিও তারা শুরুতে তাকে তার অভিনেত্রী হওয়ার স্বপ্ন পূরণে সমর্থন দেননি। তিনি মাধ্যমিক বিদ্যালয়ের মঞ্চনাটকে অভিনয় করতেন এবং পরে অভিনয়ের শিক্ষালয়ে ভর্তি হন।

কর্মজীবন
--------

বারো *লোভ্র* (১৯৬৭) দিয়ে টেলিভিশনে অভিনয় শুরু করেন। এরিক রোমেরের *মা ন্যুই শে মোদ* (১৯৬৯) দিয়ে তার চলচ্চিত্রে অভিষেক ঘটে। চলচ্চিত্রটি কান চলচ্চিত্র উৎসবে পাল্ম দরের জন্য মনোনীত হয়েছিল। ১৯৭০ সালে বারো পিয়ের রিশারের সাথে হাস্যরসাত্মক *ল্য দিস্ত্রে* চলচ্চিত্রে অভিনয় করেন। ১৯৭৫ সালে তিনি *কুসাঁ কুসাঁ* চলচ্চিত্রে অভিনয়ের জন্য জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি রোমেরের পরিচালনায় *লামুর লাপ্রে-মিদি* (১৯৭২)-এ ক্ষণিক চরিত্রে এবং *প্যর্সেভাল ল্য গালোয়া* (১৯৭৮) চলচ্চিত্রে গিনেভের চরিত্রে অভিনয় করেন।

ব্যক্তিগত জীবন
--------------

বারোর প্রথম স্বামী প্রযোজক দানিয়েল তোসকান দ্যু প্লঁতিয়ে। তারা ১৯৬৫ সালে বিবাহ বন্ধনে আবদ্ধ হন। এই দম্পতির দুই সন্তান - দাভিদ ও আরিয়ান। বারো ১৯৯০ সালে পরিচালক রজার ভাদিমের সাথে বিবাহ বন্ধনে আবদ্ধ হন। ভাদিম ক্যান্সারে আক্রান্ত হয়ে ২০০০ সালে মৃত্যুবরণ করেন। বারো নিজেও স্তন ক্যান্সার উত্তরজীবী।

তথ্যসূত্র
---------

1. ↑  "Ce long chemin pour arriver jusqu'à toi"। *www.xoeditions.com* (ফরাসি ভাষায়)। সংগ্রহের তারিখ ২১ জুলাই ২০২০।
2. ↑  স্লিম্যান, এলিজাবেথ (২০০১)। *The International Who's Who of Women 2002* (ইংরেজি ভাষায়)। সাইকোলজি প্রেস। আইএসবিএন 978-1-85743-122-3। সংগ্রহের তারিখ ২১ জুলাই ২০২০।
3. ↑  "MA NUIT CHEZ MAUD"। *কান চলচ্চিত্র উৎসব* (ইংরেজি ভাষায়)। সংগ্রহের তারিখ ১২ সেপ্টেম্বর ২০২১।
4. ↑  "The 49th Academy Awards (1977) Nominees and Winners"। *অস্কার* (ইংরেজি ভাষায়)। সংগ্রহের তারিখ ১২ সেপ্টেম্বর ২০২১।
5. ↑  "Marie-Christine Barrault raconte sa carrière, son cancer et son dernier amour..."। *পিওর পিপল* (ফরাসি ভাষায়)। সংগ্রহের তারিখ ১২ সেপ্টেম্বর ২০২১।

বহিঃসংযোগ
---------


উইকিমিডিয়া কমন্সে **মারি-ক্রিস্তিন বারো** সংক্রান্ত মিডিয়া রয়েছে।

* অলমুভিতে মারি-ক্রিস্তিন বারো উইকিউপাত্তে এটি সম্পাদনা করুন
* আলোসিনেতে মারি-ক্রিস্তিন বারো (ফরাসি) উইকিউপাত্তে এটি সম্পাদনা করুন
* ইন্টারনেট মুভি ডেটাবেজে মারি-ক্রিস্তিন বারো উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |